1. klase

**Modulis: Uzplaukums digitālā vidē**

**Tēma: Ekrānlaiks**

**Tēmas atsegums**

**Tēmas apguve strukturēta trīs nodarbībās:**

1. nodarbība – Kas ir pie ekrāna pavadītais laiks?

2. nodarbība – Kā es varu kontrolēt pie ekrāna pavadīto laiku?

3. nodarbība – Ekrāna laika dilemmas?

**Tēmas apguves mērķi**

***Zināšanas: veicināt priekšstatu veidošanos par to,***

* kas ir “ekrānlaiks”;
* kādas ir ekrānlaika sniegtās priekšrocības un trūkumi;
* cik svarīgi ir atrast līdzsvaru starp laiku, kas pavadīts pie ekrāna, un citām aktivitātēm;
* kādi ir tiešsaistē pavadītā laika normēšanas ieguvumi;
* kādi riski pastāv, ja pie elektroniskajām ierīcēm pavada pārmērīgi daudz laika;
* kāda ir tiešsaistē pieejamā pozitīvā un negatīvā satura ietekme uz viņu un citu cilvēku garīgo un fizisko labklājību;
* kādas aktivitātes var iekļaut savā, ar savu ģimeni un draugiem pavadītajā brīvajā laikā;
* kādus ieguvumus garīgajai labklājībai un laimes izjūtai sniedz fiziskās aktivitātes, ārā pavadītais laiks, piedalīšanās kopienas dzīvē, brīvprātīgais darbs un palīdzēšana citiem.

***Morālās prasmes: sekmēt šādu morālo ieradumu veidošanos skolēnos:***

* izvērtēt laika daudzumu, kas pavadīts pie ekrāna un atvēlēts citām aktivitātēm;
* rūpēties par kopā pavadītā laika ar ģimeni un draugiem sniegtajiem ieguvumiem, kas ietver arī vaļaspriekus un kopīgās intereses;
* rūpēties par savu un citu cilvēku garīgo un fizisko labklājību,
* sniegt ieteikumus saviem draugiem, ģimenes locekļiem un citiem sev tuviem cilvēkiem par viedierīču izmantošanu.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Dzīvība, ģimene, brīvība, daba | Rūpes, atbildība, harmonija, saskaņa |
| **Tikumi** | Atbildība, centība, gudrība, mērenība, savaldība | Zinātkāre, kritiskā spriestspēja, pašvadība, pārliecinātība |

**Tikumu praktizēšanas iespējas**

* Šo tēmu ir iespējams apgūt un aktualizēt, iepazīstoties ar konkrētās mācību iestādes iekšējās kārtības noteikumiem vai kopā ar skolēniem izstrādājot klases “kārtības rulli’’ ar tajā ietvertajiem noteikumiem un pienākumiem, kādi attiecas uz viedierīču izmantošanu.

**Citi ieteikumi tēmas apgūšanas laikā**

* Nodarbību plānos iekļautais aktivitāšu izpildes laiks var variēt atbilstoši kopējam klases darba tempam un pieejamajiem resursiem. Skolotājs var arī izvēlēties atsevišķas aktivitātes nerealizēt.
* Apgūstot šo tēmu, ir iespējams veidot sadarbību ar skolēnu vecākiem, aktualizējot pie ekrāna pavadītā laika nozīmi un tā ietekmi uz skolēnu garīgo un fizisko veselību